Document ID: 32004D0186

32004D0186
L 057/27
SLUŽBENI LIST EUROPSKE UNIJE
ODLUKA KOMISIJE
od 16. veljače 2004.
kojom se izmjenjuju određeni prilozi Odluci 96/510/EZ s obzirom na zootehničke zahtjeve za uvoz sjemena, jajnih stanica i zametaka kopitara
(priopćena pod brojem dokumenta C(2004) 388)
(Tekst značajan za EGP)
(2004/186/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 94/28/EZ od 23. lipnja 1994. o utvrđivanju načela koja se odnose na zootehničke i genealoške uvjete primjenjive na uvoz iz trećih zemalja životinja, njihovog sjemena, jajnih stanica i zametaka, te o izmjeni Direktive 77/504/EEZ o uzgojno valjanim govedima čistih pasmina (1), a posebno treću alineju njezinog članka 5., drugu alineju njezinog članka 6. i drugu alineju njezinog članka 7.,
budući da:
(1)
U zootehničkom certifikatu trebaju se naći određene pojedinosti kako bi se ustanovilo podrijetlo i identifikacija životinje od koje dolazi sjeme, jajne stanice i zameci.
(2)
Obrazac certifikata za trgovinu unutar Zajednice sjemenom, jajnim stanicama i zamecima kopitara utvrđen je Odlukom Komisije 96/79/EZ od 12. siječnja 1996. o zootehničkim certifikatima za sjeme, jajne stanice i zametke registriranih kopitara (2).
(3)
Obrazac certifikata za uvoz iz trećih zemalja sjemena, jajnih stanica i zametaka goveda, svinja, ovaca i koza utvrđen je Odlukom Komisije 96/510/EZ od 18. srpnja 1996. o rodovnicima i zootehničkim certifikatima za uvoz uzgojno valjanih životinja, njihovog sjemena, jajnih stanica i zametaka (3).
(4)
U interesu usklađenosti pravila Zajednice, rodovnici i zootehnički certifikati utvrđeni Odlukom 96/510/EZ trebaju se nadopuniti odredbama za uvoz iz trećih zemalja sjemena, jajnih stanica i zametaka kopitara. Te se odredbe trebaju temeljiti na zootehničkim zahtjevima koji se primjenjuju na trgovinu unutar Zajednice sjemenom, jajnim stanicama i zamecima tih vrsta.
(5)
Odluku 96/510/EZ bi stoga trebalo na odgovarajući način izmijeniti.
(6)
Mjere predviđene u ovoj Odluci u skladu su s mišljenjem Stalnog odbora za zootehniku,
DONIJELA JE OVU ODLUKU:
Članak 1.
Prilozi IV., V. i VI. Odluci 96/510/EZ mijenjaju se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 16. veljače 2004.

Labels: 3
6